కొందరు సెలెబ్రిటీలు వివాదాస్పద వ్యాఖ్యలు చేయడంలో ముందుంటారు. అలాంటి వారిలో ముందుండేది ఎవరంటే గుర్తొచ్చేది డైరెక్టర్ రామ్గోపాల్ వర్మ. అయితే.. బాలీవుడ్ నటి రాఖీ సావంత్ కూడా వివాదాల్లో చిక్కుకుంటోంది. గత ఏడాది ఓ ప్రోగ్రామ్లో రామాయణాన్ని రాసిన మునీశ్వరుడు వాల్మీకి గురించి వివాదాస్పద వ్యాఖ్యలు చేసి.. అందరి విమర్శలను ఎదుర్కొంది. గత ఏడాది ప్రసారమైన ఆ కార్యక్రమంలో వాల్మీకి గురించి అభ్యంతరకర వ్యాఖ్యలు చేసిందని పలు హిందూ సంస్థలు ఆమెపై దావా వేశాయి. పలు సార్లు కోర్టు ఆమెకు సమన్లు కూడా జారీ చేసింది. అయితే.. తనకేం పట్టనట్టు ఆమె మాత్రం ఆ సమన్లకు స్పందించలేదు. సమన్లను విస్మరిస్తూ వచ్చింది. దీంతో ఆగ్రహం వ్యక్తం చేసిన లూధియానా కోర్టు.. తాజాగా ఆమెపై అరెస్ట్ వారెంట్ జారీ చేసింది. గత నెల మార్చి 9న వాదనలకు ఆమె హాజరు కాకపోవడంతో కోర్టు అరెస్టు వారెంటును జారీ చేసింది. ఏప్రిల్ పదో తేదీ లోగా ఆమెను కోర్టులో హాజరు పరచాల్సిందిగా పోలీసులను ఆదేశించింది. అరెస్టు వారెంటుపై స్పందించిన లూధియానా పోలీసులు.. ఇద్దరు పోలీసులు ఆమెను అరెస్టు చేసేందుకు ముంబై వెళ్లారని, కోర్టు ఆదేశించిన తేదీకి ఆమెను కోర్టులో హాజరుపరుస్తామని వెల్లడించారు.
kondaru selebritylu vivaadaaspada vyaakhyalu cheyadamlo munduntaaru. alanti vaarilo mundundedi evarante gurtochedi director ramgopal varma. ayithe.. balivud nati rakhi savant kuudaa vivaadaallo chikkukuntondi. gatha edaadi oo programlo ramayananni raasina muneeshwarudu valmiki gurinchi vivaadaaspada vyaakhyalu chesi.. andari vimarsalanu edurkondi. gatha edaadi prasaaramaina aa kaaryakramamlo valmiki gurinchi abhyantarakara vyaakhyalu chesindani palu hindu samsthalu aamepai dava vaesaayi. palu saarlu kortu aameku samanlu kuudaa jaarii chesindi. ayithe.. tanakem pattanattu aame maatram aa samanlaku spandinchaledu. samanlanu vismaristuu vachindi. deentho aagraham vyaktam chesina ludhiana kortu.. taajaagaa aamepai arest warrent jaarii chesindi. gatha nela marchi 9na vaadanalaku aame haajaru kakapovadamto kortu arestu vaarentunu jaarii chesindi. epril padho tedee loga aamenu kortulo haajaru parachaalsindigaa poliisulanu aadesinchindi. arestu vaarentupai spandinchina ludhiana poliisulu.. iddaru poliisulu aamenu arestu chesenduku mumbai vellaarani, kortu aadesinchina teedeeki aamenu kortulo haajaruparustaamani velladinchaaru.